Diari Oficial de la Generalitat Valenciana


Sumari del DOGV 9260, del 20-01-2022 (2022/47)

RESOLUCIÓ de 30 de desembre de 2021, del director de l'Agència Valenciana de Foment i Garantia Agrària, per la qual es fixa l'import global màxim de la convocatòria d'ajudes per a les operacions «Canvi a pràctiques i mètodes d'agricultura ecològica» i «Manteniment de pràctiques i mètodes d'agricultura ecològica», del PDR-CV 2014-2020, establides en la Resolució de 26 de gener de 2021, del director de l'AVFGA.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9260

Data del DOGV
:   20-01-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/47


Data del document
:   30-12-2021

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 30 de desembre de 2021, del director de l'Agència Valenciana de Foment i Garantia Agrària, per la qual es fixa l'import global màxim de la convocatòria d'ajudes per a les operacions «Canvi a pràctiques i mètodes d'agricultura ecològica» i «Manteniment de pràctiques i mètodes d'agricultura ecològica», del PDR-CV 2014-2020, establides en la Resolució de 26 de gener de 2021, del director de l'AVFGA. [2022/47]  
  
En l'apartat 2 de la Resolució de 26 de gener de 2021, del director de l'Agència Valenciana de Foment i Garantia Agrària, mitjançant la qual s'estableix la convocatòria del procediment per a la concessió de les ajudes incloses en la sol·licitud única dins del marc de la Política Agrícola Comuna per a l'any 2021 (DOGV 9007, 28 de gener), es fixa un import addicional de 4.000.000 d'euros per a l'operació «Canvi a pràctiques i mètodes d'agricultura ecològica», de la mesura d'agricultura ecològica», l'efectivitat de la qual quedava condicionada a la declaració de disponibilitat del crèdit amb anterioritat a la resolució de la convocatòria, i a distribuir entre les anualitats previstes per a la convocatòria de nous titulars de 2021. Així mateix, es fixa un import addicional de 2.000.000 d'euros per a l'operació «Manteniment de pràctiques i mètodes d'agricultura ecològica», de la mesura d'agricultura ecològica, l'efectivitat de la qual quedava condicionada a la declaració de disponibilitat del crèdit amb anterioritat a la resolució de la convocatòria, i a distribuir entre les anualitats previstes per a la convocatòria de nous titulars de 2021.  
Tenint en compte que s'ha comprovat l'existència de disponibilitat pressupostària addicional en les quanties indicades en el paràgraf anterior i una vegada afegits aquests imports als 2.100.000 euros per a «Conversió a pràctiques d'agricultura ecològica», i als 9.600.000 euros per a «Manteniment de pràctiques ecològiques», inicialment convocats en la resolució esmentada, es fixa l'import global màxim sobre la convocatòria de nous titulars 2021 per a cada operació de la manera següent:  
  
- Canvi a pràctiques i mètodes d'agricultura ecològica, en 6.100.000 euros, que queden repartits segons les anualitats següents:  
  
3.050.000 euros en 2022  
3.050.000 euros en 2023  
  
- Manteniment de pràctiques i mètodes d'agricultura ecològica, en 58.310.424 euros, que queden repartits segons les anualitats següents:  
  
5.800.000 euros en 2022  
5.800.000 euros en 2023  
  
València, 30 de desembre 2021.- El director de l'Agència Valenciana de Foment i Garantia Agrària: Rogelio Llanes Ribas.